2.4.2020.

Marko Gajer

**SMO** – Vježba životnih vještina – kućanski poslovi

Dragi učenici i dragi roditelji!

Sudjelovanje u kućanskim poslovima **djetetu daje osjećaj važnosti i vrijednosti u obitelji, pozitivno utječe na razvoj discipline, odgovornosti, radnih navika i samopouzdanja kod djece.** Stjecanjem navedenih sposobnosti, vještina, navika i stavova o sudjelovanju u kućanskim poslovima, **djeca postaju sposobnija i samostalnija** te samim time spremnija za život koji je pred njima.

**Roditeljska pažnja u obliku pohvale važna je stvar kojom se djetetu potvrđuje njegova sposobnost i daje motivacija za daljnje obavljanje.** Prijetnje, naredbe, ucjene, kao ni nagrade nikako nisu poželjne jer dugoročno njima dijete neće steći naviku niti biti sposobno preuzeti odgovornost za svoje obaveze.

S obzirom na trenutnu situaciju u kojoj smo svi prisiljeni ostati doma, idealno je vrijeme da, ako to već niste, počnete redovito sudjelovati u izvršavanju kućnih obaveza. Na donjoj stranici je tablica s popisom kućanskih poslova koje su primjerene određenoj dobi. Vaš zadatak je da danas odaberete jedan od tih kućanskih poslova koji ćete napraviti, a da vas roditelj pri tom uslika i pošalje sliku na moj mail. Pismeno odgovorite na sljedeća pitanja i odgovore mi također pošaljite.

Želim vam puno uspjeha u vašim poslovima!

Pitanja:

1. Koji je tvoj omiljeni kućanski posao?

2. Koji je tvoj najmrskiji kućanski posao?

3. Koje kućanske poslove redovito obavljaš?

